open-index/open-wikipedia-markdown huggingface dataset:
Türgipunane

**Türgipunane** on punane värvitoon, mis on saanud nime Türgis asuva linna järgi, kus seda värvi puuvillast tekstiili toodeti – vana nimega Adrianoopol, nüüd Edirne (prantsuse keeles *rouge d'Andrinople*). Tegemist pole kindla värvaine värvusega (levinuim värvitaim türgipunase jaoks oli krapp, kuid kasutati ka teisi värvitaimi ja -loomi), vaid vastupidava säravpunase värvuse andis tekstiilile eriline värvimisprotsess.

## Ajalugu

Euroopa kangatrükitööstuses sai murranguliseks aasta 1797, kui avastati kaua saladuses hoitud materjal puuvillase lõnga ja kanga türgipunaseks värvimise kohta krapiga. Krappi oli sinnamaani edukalt kasutatud villa ja siidi värvimiseks. Krappi kasutati puuvilla värvimisel Indias ja Türgis ning see oli puuvillakiu värvainet mittesiduvate omaduste tõttu mitme-etapiline ja keerukas protsess. Lisaks taimsele komponendile eeldas värvimise protseduur mitmete lisaainete nagu leelise, õli, potase, maarjajää, lambasõnniku, parkainete jm kasutamist ning kanga mitmekordset keetmist, pesemist ja kuivatamist värvimisprotsessi vältel.

Esimeseks punaste kangaste trükkijaks võib pidada Prantsusmaa idaosas Mulhouse’is asutatud ettevõtet Nicholas Koechlin & Feres, kus 1809. aastal alustati punasepõhjalise, musta neerumustriga kanga tootmist, mida nimetati *merinos*. Mõni aasta hiljem leidis kompanii kolorist viisi, kuidas pleegitavate ainete ja mineraalsete pigmentide abil kanda algselt punaseks värvitud kangale mitmevärvilisi kujutisi. Katsetusi jätkates jõuti 1820. aastal meetodini, kuidas kroomkollasega söövitamise abil toota lihtsal viisil kahevärvilist kangast.

Euroopast jõudis punaste kangaste trükkimise tehnika Venemaale. Türgipunast värviekstrakti hakati Venemaale importima 1800. aastatel Prantsusmaalt ja Hollandist. Enamjaolt Vladimiri kubermangu koondunud Venemaa tekstiilitrükitööstuse edu rajanes sitsikangal, mis oli muudest mustrilistest tekstiilidest odavam materjal ning talupoegade ja tööliste hulgas väga populaarne.

### Eestis
Türgipunased trükitud mustriga vabrikurätikud ja vabrikuriidest – *kallisseltsi riidest* – põlled on 19.–20. sajandil kuulunud rahvariiete juurde ja traditsiooni soovitakse tänapäevalgi hoida.
:*Kihnu kogukonnas peetakse kõige hinnatumaks just 19. sajandi lõpul ja 20. sajandi alguses Venemaal Vladimiri kubermangus Aleksandrovi maakonna vabrikutes toodetud punasepõhjalisi nn kallisseltsi rätikuid, mida mujal maailmas tuntakse põhitooni Türgi punase nime all. Kallisseltsi rätikute omamine on Kihnu kogukonnas omamoodi staatusesümbol – uhkemaks ja rikkamaks peetakse seda, kel rohkem rätikuid; rätikute ringlemist jälgitakse väga tähelepanelikult ning kõige hinnalisemaid rätikuid kantakse vaid oluliste elusündmuste puhul.*

## Viited

## Välislingid
* Rouge d'Andrinople. – Mireille Vallet – Peintre textile
* Blogipostitus Adrianoopoli punase saladusest (prantsuse keeles)
* Türgipunane teatmeteoses The New International Encyclopædia (New York, 1905) Vikitekstides
Misso Valla Leht

**Misso Valla Leht** oli  ajaleht, mis vahendas Misso valla uudiseid. See ilmus aastatel 2010–2017. Ajalehte andis välja Misso vallavalitsus ja toimetas Merilin Sibul.

Pärast 2017. aasta haldusreformi, mille käigus Misso vald liitus Rõuge vallaga, vahendab endise Misso valla ala uudiseid ajaleht Mägede Hääl (varasem nimi Rõuge Valla Infoleht).

## Viited

## Välislingid
*
Nquthu

**Nquthu** on linn Lõuna-Aafrika Vabariigis KwaZulu-Natali provintsis uMzinyathi ringkonnas, Nquthu valla halduskeskus.

Lõuna-Aafrika Vabariigi 2011. aasta rahvaloenduse andmetel oli Nquthu elanikest mustanahalisi aafriklasi 97,89%, värvilisi 0,26%, India või Aasia pärotolu inimesi 0,22%, valgeid 0,20% ja teisi 1,43%. Suulu keelt pidas emakeeleks 91,52% inimesi, sotho keelt 1,64% ja inglise keelt 1,60%.

## Viited
Barklieside

**Barklieside** on asula Lõuna-Aafrika Vabariigis KwaZulu-Natali provintsis uMzinyathi ringkonnas.

Lõuna-Aafrika Vabariigi 2011. aasta rahvaloenduse andmetel oli Barklieside elanikest mustanahalisi aafriklasi 100,00%. Suulu keelt pidas emakeeleks 95,89% inimesi ja ndebele keelt 3,74%.

## Viited
Arnold Eres

**Arnold Eres** (7. august 1917 Pala vald, Tartumaa – 24. jaanuar 1986 Borås, Rootsi) oli väliseesti kunstnik.

1944. aastal põgenes Saksamaale, kust jõudis 1946. aastal Rootsi. Töötas tekstiilitööstuses ja Wäferi Bolagetis mustrijoonistajana. Õppis kunsti kirikursuste kaudu ja täiendas end kunstikursustel Stockholmis 1950–1952. Esines näitustel Lõuna- ja Lääne-Rootsis, pälvides arvustajate ja publiku tunnustuse. 1963. aastast tegutses vabakutselise kunstnikuna.

Esines isikunäitustega Boråsis (1949, 1952, 1955, 1958, 1967. 1980), Alingsåsis (1956), Ulricehamnis (1957), Göteborgis (1957. 1966, 1979) ja Stockholmis (1970). Osavõtt ühisnäitustest: Stockholm (1963, 1968), Toronto (1964, 1972), Göteborg (1974, 1978).

Esindatud järgmistes kogudes: Boråsi kunstimuuseum, Albert Engströmi muuseum Eksjös ja mujal Rootsi kogudes.

## Viited
Mägede Hääl (ajaleht)

**Mägede Hääl** (enne 2019 *Rõuge Valla Infoleht*) on aastast 2018 ilmuv ajaleht, mis vahendab Rõuge valla uudiseid. Lehte annab välja Rõuge vallavalitsus.

2018 ühines selle ajalehega Misso Valla Leht.

## Viited

## Välislingid
*
Märjamaa Valla Leht

**Märjamaa Valla Leht** (aastani 2000 **Märjamaa Valla Infoleht**)  ajaleht, mis vahendas Märjamaa valla uudiseid. Lehte andis välja Märjamaa vallavalitsus. See ilmus 1997–2002. Lehte toimetas Reet Saar.

2002 ühines Märjamaa Valla Leht ajalehega Märjamaa Nädalaleht.

## Viited

## Välislingid
*
Märjamaa Nädalaleht

**Märjamaa Nädalaleht** on aastast 1991 ilmuv ajaleht, mis vahendab Märjamaa valla uudiseid. Lehte annab välja Märjamaa vallavalitsus.

2002 ühines Märjamaa Nädalalehega ajaleht Märjamaa Valla Leht. Märjamaa Nädalaleht on endise vallaajalehe Vigala Sõnumid järeltulija.

## Viited

## Välislingid
*
UNESCO maailmapärand Gibraltaris

**[[Gibraltar]]i** alal on **[[UNESCO maailmapärandi nimistu]]s** üks objekt.  Kuna Gibraltar pole iseseisev riik, käsitletakse seda objekti maailmapärandi Suurbritannia loetelus.

Nimistusse on kantud:
*üks kultuuripärandi objekt:
**2016 Gorhami koobaskompleks

## Viited

## Välislingid
*UNESCO maailmapärand Suurbritannias. UNESCO maailmapärandi koduleht. Inglise keeles
Nancy (eesnimi)

**Nancy** on naisenimi.

2019. aasta seisuga oli see Eestis esinemissageduselt 1832. naisenimi. 1. jaanuari 2019 seisuga oli Eestis eesnimi Nancy 20 naisel.

## Nime tuntud kandjaid
*Nancy Cartwright
*Nancy Cartwright (filosoof)
*Nancy Faeser
*Nancy Himma
*Nancy Huston
*Nancy Pelosi
*Nancy Reagan
*...

## Viited

## Välislingid
*
Olesja

**Olesja** (ukraina ja vene Олеся) on ukraina ja vene naisenimi.

2019. aasta seisuga oli see Eestis esinemissageduselt 228. naisenimi. 1. jaanuari 2019 seisuga oli Eestis eesnimi Olesja 738 naisel. Variant Olesya oli 2022. aasta 1. jaanuari seisuga Eestis ametlikes dokumentides 99 naisel. Olesya oli populaarsuselt 785. naisenimi.

## Nime tuntud kandjaid
*Olesja Krasnomovets
*Oļesja Misāne
*Olesja Zõkina
*...

## Viited

## Välislingid
* 
*
Paula

**Paula** on naisenimi.

Lätis oli 2021. aasta 30. juuni seisuga eesnimi Paula 3410 inimesel.

2019. aasta seisuga oli see Eestis esinemissageduselt 393. naisenimi. 1. jaanuari 2019 seisuga oli Eestis eesnimi Paula 318 naisel.

2023. aasta 1. jaanuari seisuga oli Eestis eesnimi Paula 366 naisel. Paula oli esinemissageduselt 391. naisenimi.

## Nime tuntud kandjaid
*Paula Padrik
*Paula Palmeos
*Paula Radcliffe
*Paula Rego
*Paula Seling
*...

## Viited

## Välislingid
*
Pauliine

**Pauliine** on naisenimi.

2019. aasta seisuga oli see Eestis esinemissageduselt 1094. naisenimi. 1. jaanuari 2019 seisuga oli Eestis eesnimi Pauliine 52 naisel.

## Nime tuntud kandjaid
*Pauliine Koskelo, Soome jurist
*...

## Vaata ka
*Pauline

## Viited

## Välislingid
*
PIA

**PIA** võib tähendada järgmist:
*lennuettevõtte Pakistan International Airlines ICAO-kood

**Pia** võib tähendada järgmist:
*Pia (eesnimi)

## Vaata ka
*Pia vald
Harilik punavärvik

**Harilik punavärvik** (*Rubia tinctorum*, tõlge ladina keelest 'värvalite punane'), ka **krapp** on punavärviku perekonda madaraliste sugukonda kuuluv mitmeaastane rohttaim. Värvitaimena kasutatud juba alates vanaajast, punast värvi saadakse taime risoomist. Eestis looduslikult ei kasva, kuid on võimalik kasvatada aedades.

## Kirjeldus
Harilik punavärvik on suvihaljas mitmeaastane rohttaim, kasvab 50–100 cm kõrguseks. Taim on hemikrüptofüüt ehk teisisõnu elab ta ebasoodsa aastaaja üle vahetult maapinna lähedal asuvate pungade najal, samas kui taime maapealne osa närbub ja kasvab hiljem uuesti. Munajaselliptilised kuni munajassüstjad lehed on 3–11 cm pikad ja 0,8–2,5 cm laiad, paiknevad männaseliselt 4–7-kaupa varre ümber. Taim ronib varrekantidel ja lehtedel asuvate allasuunatud karvakeste abil. Risoom võib olla enam kui meetripikkune ja kuni 12 mm jäme.

Õied on väikesed, 3–5 mm läbimõõduga, viie kahvatukollase kroonlehega ja koos tihedates kobarates. Õitseb juunist augustini, viljad on väikesed 4–6-millimeetrise läbimõõduga punased kuni mustad marjad. Kromosoomiarv on 2n = 66.

## Vaata ka
* Krapipunane
* Krapplakk

## Viited

## Välislingid
* 
* Valik taimi värviaeda ehk ...
Viktor Botškov

**Viktor Botškov** (vene keeles Виктор Михайлович Бочков, valgevene keeles Віктар Міхайлавіч Бачкоў; 11. november 1900 – 2. august 1981) oli valgevene rahvusest Nõukogude sõjaväelane ja jurist, NSV Liidu prokurör 1940–1943.
Grigori Safonov

**Grigori Nikolajevitš Safonov** (vene keeles Григорий Николаевич Сафонов; 26. oktoober (vkj. 13 oktoober) 1904 Rostov, Jaroslavli kubermang – 1972 Moskva) oli vene jurist, NSV Liidu peaprokurör 1948–1953.
Konstantin Goršenin

**Konstantin Petrovitš Goršenin** (vene keeles Константин Петрович Горшенин; 10. juuni 1907 Alatõr – 27. mai 1978 Moskva) oli vene jurist, NSV Liidu peaprokurör 1943–1946.

Alates 5. veebruarist 1948 kuni 31. maini 1956 oli Konstantin Goršenin Nõukogude Liidu justiitsminister.

## Viited
Roman Rudenko

**Roman Andrejevitš Rudenko** (vene keeles *Роман Андреевич Руденко*; 7. august 1907 – 23. jaanuar 1981) oli vene jurist, NSV Liidu peaprokurör 1958–1981.
Aleksandr Rekunkov

**Aleksandr Mihhailovitš Rekunkov** (vene keeles Александр Михайлович Рекунков; 27. oktoober 1920 – 23. mai 1996 Moskva) oli vene jurist, NSV Liidu peaprokurör 1981–1988.
Venemaa majandusarenguministeerium

**Venemaa Föderatsiooni Majandusarenguministeerium** (vene keeles Министерство экономического развития Российской Федерации või Минэкономразвития России) on Venemaa Föderatsiooni valitsusasutus, mis korraldab riigi majanduspoliitikat.

21. jaanuarist 2020 on asutuse juht majandusarenguminister Maksim Rešetnikov.
Saskia Kask

**Saskia Kask** (sündinud 13. jaanuaril 1978) on Eesti riigiametnik, jurist.

Alates 1. jaanuarist 2019 kuni 31. detsembrini 2023 töötas ta Põhja ringkonnaprokuratuuri juhtivprokurörina.  

Varem oli ta Põhja ringkonnaprokuratuuri esimese osakonna, s.o narko-, organiseeritud ja raskete kuritegude osakonna vanemprokurör (juhataja).

Saskia Kase avaliku teenistuse ja prokuröri staaž 31. detsembri 2018 seisuga on 15 aastat 4 kuud ja 28 päeva.

## Tegevus lapssaatejuhina
Ta oli 1990. aastatel menusaate "Kooli TV" üks saatejuhte. 1990 juhtis ta ETV saadet "Tere hommikust!" 

## Tunnustus
* 2019 – Tallinna Ülikooli sajandi vilistlane

## Isiklikku
Juunis 2021 abiellus ta ajakirjanik Priit Kuusega.

## Viited

## Välislingid
*Prokurör Saskia Kask: iga kannatanu kuulatakse ära Eesti Päevaleht, 10. aprill 2019
Ivan Akulov

**Ivan Aleksejevitš Akulov** (vene keeles Иван Алексеевич Акулов; 24. aprill (vkj. 12. aprill) 1888 Peterburi – 30. oktoober 1937 Moskva) oli Nõukogude partei ja riigitegelane, NSV Liidu prokurör 1933–1935.

Ivan Akulov arreteeriti 23. juulil 1937. 29. oktoobril 1937 mõistis Nõukogude Liidu Ülemkohtu sõjakolleegium Ivan Akulovi kontrrevolutsioonilises sõjalises vandenõus süüdistatuna surma. Kohtuotsus viidi täide 30. oktoobril 1937. Ivan Akulov rehabiliteeriti postuumselt 18. detsembril 1954. Kommunistliku partei liikmesus taastati 27. mail 1955.

## Viited
Sits

**Sits** on ühekordsest kraaslõngast labase sidusega puuvillane kangas, tavaliselt trükimustriline. Batistist tugevam ning bjassist ja kalingurist õhem, ruutmeeter sitsi kaalub umbes 100 grammi. Kangas on India päritolu. Teistes keeltes tuntud nimetustega ***calico***, ***chintz***, *printed cotton*, Ameerikas ka *muslin*.

*Chintz* (inglise keelde laenatud hindikeelne sõna, tõlkes 'mustriliseks tehtu') tähendas algselt värvimismenetlust. Algselt märkis nimetus puuvillast või linast suuremustrilist mööblikangast, mis oli aastail 1700–1860 populaarne materjal kardinateks ja voodieesriieteks, lapitehnikaks või mööblikatteks. Sageli vahatati kanga pind vaiguga, mis aitas hoiduda plekkidest ja mustusest, kuid oli välja pestav. 

Kontekstis, kus sitskanga kohta on kasutatud paralleelselt sõnu *chintz* ja *calico, tähendab* *chintz* suuremustrilist ja *calico* väikesemustrilist sitsiriiet.

## Vaata ka
* Toile de Jouy
* Musliin
* Kalingur

## Viited

## Kirjandus
* Liina Laansalu. Trükitud sitsikangas kui moekaup 1850-1920 ja selle kasutus lapitekkides. Lõputöö. TÜ Viljandi Kultuuriakadeemia, 2014

## Välislingid
* Fascinating Textiles: the Origins of Chintz
Venemaa rahandusministeerium

**Venemaa Föderatsiooni Rahandusministeerium** (vene keeles Министерство финансов Российской Федерации) on Venemaa Föderatsiooni valitsusasutus, mis korraldab riigi rahanduspoliitikat.

16. detsembrist 2011 on asutuse juht rahandusminister Anton Siluanov.

## Osakonnad
Venemaa rahandusministeeriumil on järgmised osakonnad:
*üldosakond
*eelarveosakond
*maksu- ja tollitariifi poliitika osakond
*riigivõla ja riigivarade osakond
*fiskaalpoliitika osakond
*regionaaleelarvete osakond
*auditi- ja raamatupidamisosakond
*juriidiline osakond
*riigikaitse ja sisejulgeoleku valdkondade eelarvete osakond
*administratiivosakond
*sotsiaalvaldkonna ja teadussfääri eelarve osakond
*riigihalduse, avaliku teenistuse ja kohtute eelarve osakond
*pikaaegse eelarve  planeerimise osakond
*
*
Mihhail Pankratjev

**Mihhail Ivanovitš Pankratjev** (vene keeles Михаил Иванович Панкратьев; 4. november 1901 – 23. september 1974) oli vene jurist, NSV Liidu prokurör 1939–1940.
Sebilj

**Sebilj** on osmanite stiilis purskkaev, mis asub Sarajevo linnasüdames Baščaršija väljakul.

## Ajalugu
Esialgse purskkaevu lasi 1753. aastal ehitada Mehmed Paša Kukavica. 1891. aastal teisaldas selle austria arhitekt Alexander Wittek oma praegusesse asukohta.

## Jäljendid
*Belgrad (1989)
*Novi Pazar (?)
*St. Louis (2014)
*Rožaje (2018)
*Chicago (2018)

## Välislingid
*
Space Shuttle'i tahkekütuskiirendi

**Space Shuttle'i tahkekütuskiirendi** oli esimene tahket kütust kasutanud rakett, mida kasutati mehitatud kosmoselendudel ning kaks kiirendit tootsid Space Shuttle'i missioonidel enamiku esimesel kahel minutil vajaläinud tõukejõust. Pärast kiirendite töö lõppu, need eraldusid ja kukkusid Atlandi ookeani, kust need üles korjati ja taaskasutati. 

Space Shuttle'i tahkekütuskiirendid olid võimsaimad tahket kütust kasutanud raketid. Üks kiirendi tootis maksimaalselt 13800 kN tõukejõudu ehk kaks korda rohkem kui võimsaim ühe põlemiskambriga rakettmootor Rocketdyne F-1. Kiirendid kaalusid kokku  1 180 000 kg ja moodustasid enamiku Shuttle'i koguraskusest. Kiirendeid tootis esialgu Thiokol, mille hiljem ostis ATK. Esialgu korjas kiirendeid ookeanist üles Pratt & Whitney allüksus USBI ning hiljem võttis kiirendite korje üle United Space Alliance.

Space Shuttle'i programmi vältel kasutati 270 tahkekütuskiirendit ning ookeanist korjati üles kõik peale nelja. Kaks kiirendit hävisid missioonil STS-4, kui langevarjude rikke tõttu kukkusid kiirendid merre ja läksid põhja ning ülejäänud kaks hävitas Challengeri katastroofi ajal ohutusohvitser. Space Shuttle'i programmi viimasel missioonil STS-135 kasutatud kiirendid sisaldasid detaile, mis olid lennanud programmi esimesel missioonil STS-1. 

## Viited
Ali Paša mošee

**Ali Paša mošee** on Sarajevos aastatel 1560–1561 valminud mošee, mille annetas Osmanite riik Bosnia ejaleti endise kuberneri Sofu Hadım Ali Paša mälestuseks pärast tema surma 1560. aasta septembris.
Muslihudin Čekrekčija mošee

**Muslihudin Čekrekčija mošee** on Sarajevos teine vanim mošee, mis valmis 1526. aastal Baščaršija lähedal.
Bellatrix

**Bellatrix** (ka **γ Orionis**, **Gamma Orionis**, **Gamma Ori**, **γ Ori**) on heleduselt Orioni tähtkuju kolmas ja tähistaeva 27. täht.

See on massiivne täht, mille mass on Päikesest 8,5 korda suurem. Tähe temperatuur on umbes 22 000 kelvinit, mis on tunduvalt kuumem kui Päikese 5778 kelvinit. Bellatrixi tähesuuruseks määrati 1963. aastal 1,64, kuid 1998. aastal avastati, et see on muutlik täht, mille tähesuurus varieerub vahemikus 1,59–1,64. Bellatrix on umbes 250 miljonit aastat vana ja asub Maast 250 valgusaasta kaugusel.

## Vaata ka

* Sinine hiid

## Viited
Kralja Fahda mošee

**Kralja Fahda mošee** (bosnia keeles *Džamija kralja Fahda*) on Sarajevo suurim mošee, mis rajati 2000. aastal.

Mošee asub Novi Gradis, kõige läänepoolsemas Sarajevo neljast omavalitsusega linnaosast.

Mošee mahutab 1500 inimest.
2016. aasta Suurbritannia Euroopa Liidu liikmesuse referendum

**2016. aasta Suurbritannia Euroopa Liidu liikmesuse referendum**, tuntud ka kui **ELi referendum** või **Brexiti referendum**, oli 23. juuni 2016 Suurbritannias ja Gibraltaris toimunud referendum, milles küsiti valijaskonnalt, kas Suurbritannia ja Gibraltar peaks jääma Euroopa Liidu liikmeks või lahkuma Euroopa Liidust.

## Hääletus
Referendum toimus Euroopa Liidu referendumiseaduse 2015. ja ka 2000. aasta poliitiliste parteide, valimiste ja referendumite seaduse alusel. Rahvahääletuse tulemusel hääletas 51,9% valijaskonnast Suurbritannia ja Gibraltari lahkumist Euroopa Liidust, ja 48,1% Euroopa Liitu jäämise poolt. Kuigi referendum oli seaduslikult mittesiduv, lubas tollane valitsus selle tulemuse ellu viia ja algatas 29. märtsil 2017 ametlikku EList väljaastumise protsessi.

## Tagajärjed
Vahetult pärast tulemust reageerisid finantsturud negatiivselt kogu maailmas, ja David Cameron teatas, et ta astub tagasi peaministri ja konservatiivide partei liidrina, olles kampaanias edutult hääletanud. See oli esimene kord, kui rahvahääletuse tulemus oli vastuolus Ühendkuningriigi valitsuse eelistatud valikuga. Theresa Mayst sai pärast Cameroni tagasiasutumist Suurbritannia peaminister. Euroopa Liidu referendumi tulemusel seisis opositsioonipartei silmitsi ka juhtimisprobleemiga. Valimiskomisjon on karistanud kampaania rahastamise eeskirjade eiramise eest mitmeid kampaaniagruppe ja parteisid (toetavad nii puhkust kui ka jäämist), kusjuures Leave.EU-le ja BeLeave'ile määratud trahvid on piiratud komisjoni trahvide ülempiiriga. Samuti on käimas uurimine võimaliku Venemaa sekkumise kohta rahvahääletusse.

## Viited
Keisrimošee

**Careva mošee** ('tsaari' mošee) on Sarajevosse esimesena 1457. aastal ehitatud mošee pärast Bosnia vallutamist Osmanite riigi poolt.
Istiklali mošee

**Istiqlali mošee** on Sarajevo üks suurimad mošeesid. See rajati 2001. aastal ja nimetati samanimelise mošee järgi Jakartas. Nimi tähendab araabia keeles iseseisvuse mošeed. Mitteametlikult nimetavad kohalikud seda ka Indoneesia mošeeks.

Mošee asub aadressil Bulevar Meše Selimovića 85. Sellel on kaks 48 meetri kõrgust minaretti.
Messier 46

**Messier 46** (ka **M46** ja **NGC 2437**) on Ahtri tähtkujus asuv hajusparv. 

Selle avastas 1771. aastal Prantsuse astronoom Charles Messier. M46 asub Maast 5500 valgusaasta kaugusel ja arvatavalt on selles üle 500 tähe. Parv on umbes 37 valgusaastat lai ja see on umbes 300 miljonit aastat vana.

## Viited
Baitus Salam

**Baitus Salam** (eesti keeles *rahukoda*) on 2004. aastal Sarajevosse rajatud mošee. Seda kasutab Ahmadiyya Moslemite Jamaat Bosnias ja Hertsegoviinas.

## Välislingid
*Pilte mošeest
Baščaršija mošee

**Baščaršija mošee** on islami pühakoda, mis paikneb Miljacka jõe vahetus läheduses Sarajevo vanalinnas, samanimelisel Baščaršija väljakul.

## Ajalugu
Havedža Duraki korralduse ja annetustega ehitati minaretiga sakraalhoone valmis aastaks 1528. Esialgne puitkuppel hävis 1697. aasta tulekahjus, mille järel asendati praegusega. 1762. aastal muudeti ehitise välimust kohaliku annetaja rahalistest vahenditest. Teises maailmasõjas aset leidnud laastamiste tõttu vajas see hiljem taastamist.

## Tähtsus
Basaari kõrvale rajatud silmapaistev mošee on sajandite vältel toetanud linna majanduslikku arengut.


Savajevo-Old-Town-3 (15361460338).jpg
94420-Baščaršija's Mosque, Sarajevo (8268281437).jpg
2023.01.22_Baščaršijska_džamija.jpg


## Välislingid
*
Mai Charoenpura

**Mai Charoenpura** (tai keeles ใหม่ เจริญปุระ; sündinud 5. jaanuaril 1969 Bangkokis) on tai laulja ja näitleja.

Ta õppis Inglismaal (Farringtons School). Lauljana tegi ta debüüdi 1989. aastal.

## Osaline filmograafia
* 1987 : *Nang Nuan*
* 2001 : *The Legend of Suriyothai*
* 2008 : *Memory*
* 2009 : *Meat Grinder*
* 2010 : *Still*
* 2011 : *Mai ka Mam don ka don*

## Viited

## Välislingid

*
Eschen

**Eschen** on vald Liechtensteini põhjaosas. See on rahvaarvu järgi suuruselt neljas vald Liechtensteinis.

## Viited
Hollabrunn

**Hollabrunn** on linn (*Stadtgemeinde*) Austrias Alam-Austria liidumaal, Hollabrunni ringkonna keskus, Göllersbachi jõe ääres. See asub Austria suurima veinipiirkonna *[[Weinviertel]]i* südames.
 
## Ajalugu

Hollabrunni ümbrus asustati esmakordselt neoliitikumi ajal. U. 300. aastal eKr õitses üks olulisemaid La Tène kultuuri linnu Kesk-Euroopas lühikest aega Sandbergi mäe lõunanõlvadel Roseldorfis Platti küla lähedal, mõni kilomeeter Hollabrunnist loodes.

Kolmanda koalitsiooni sõja ajal toimus 16. novembril 1805 lähedalasuvas Schöngrabernis lahing Joachim Murat' juhitud (kindral Nicolas Oudinot' osalusel, kes sai haavata) Napoleoni vägede ja Vene kindrali Pjotr Bagrationi (kes kaitses Kutuzovi taganemist põhja poole Austerlitzi suunas) vägede vahel.

Peaaegu neli aastat hiljem, Viienda koalitsiooni sõja ajal, toimus linnas taas kaks lahingut Prantsuse ja Austria vägede vahel. Hollabrunni lahing oli arjergarditegevus, kus Wagrami lahingu järel 9. juulil 1809 võitlesid Johann von Klenau juhitud Austria VI korpus ja André Masséna juhitud Prantsuse IV korpuse elemendid. Järgmisel päeval jätkus arjergardilahing Schöngrabernis.

## Inimesi

* Philipp Fleischmann
* Hans Hermann Groër
* Felix von Luschan
* Karl Anton Nowotny
* Markus Suttner
* Felix von Winiwarter
* Dr. Berta M. (Drechsel) Weber

## Viited
Gonzales (Texas)

**Gonzales** on linn Ameerika Ühendriikides Texase osariigis, Gonzalese maakonna halduskeskus. 

2010. aasta rahvaloenduse järgi elas seal 7237 inimest.

## Viited
Viini piiramine

Viini on piiratud mitmel korral:

* 1529 **[[Viini piiramine (1529)|Osmanite esimene Viini piiramine]]**: Suleiman I juhtimisel piirasid türklased edutult linna 27. septembrist kuni 14. oktoobrini
* 1683 **[[Viini lahing|Osmanite teine Viini piiramine]]**: Kara Mustafa juhtimisel piirasid türklased edutult linna 14. juulist kuni 12. septembrini
* 1809 Viienda koalitsiooni sõda: Prantsuse väed piirasid linna 12. mail ning Viin alistus järgmisel päeval
* 1945 Viini ründamine: Nõukogude väed ründasid õnnestunult linna 16. märtsist kuni 15. aprillini
NGC 2451

**NGC 2451** on Ahtri tähtkujus asuv hajusparv mille tõenäoliselt avastas Giovanni Battista Hodierna enne 1654. aastat ja John Herschel 1835. aastal. 1994. aastal avastati, et see on tegelikult kaks erinevat hajusparve, mis jäävad samasse vaatevälja ning avastus sai kinnituse 1996. aastal. Parvede nimed on NGC 2451 A ja NGC 2451 B ning need asuvad Maast vastavalt 600 ja 1200 valgusaasta kaugusel.  

## Viited
Hadžijska mošee

**Hadžijska mošee** (bosnia keeles *Hadžijska džamija* 'palverändurite mošee') on 1561. aastal Sarajevosse rajatud mošee.

Algselt nimetati seda Vekil Harači mošeeks kortermeistri järgi, kes selle ehitada lasi.
NGC 6397

**NGC 6397** (ka **Caldwell 86**) on kerasparv, mis asub Altari tähtkujus. 

See asub Maast umbes 7800 valgusaasta kaugusel ja koos Messier 4ga on see Maale lähim kerasparv. Parves on umbes 400 000 tähte ning heade vaatlustingimustega on see nähtav ka palja silmaga.

## Viited
Beta Comae Berenices

**Beta Comae Berenices** (ka **β Comae Berenices**) on Berenike Juuste tähtkujus asuv peajada täht. 

See asub Maast umbes 29,95 valgusaasta kaugusel. Tähe nimes sisalduv kreeka täht beeta tähendab, et sel on tähtkuju suuruselt teine tähesuurus, kuid tegelikult on selle tähesuurus veidi suurem kui α Comae Berenices. 

Täht on Päikesele üsna sarnane, olles sellest veidi suurem ja suurema absoluutse tähesuurusega. Beta Comae Berenices on umbes 3 miljardit aastat vana ja seega Päikesest noorem.

## Viited
NGC 5824

**NGC 5824** on Hundi tähtkujus asuv kerasparv, mis paikneb Kentauri tähtkuju läänepoolse piiri lähedal. Kerasparve avastasid väidetavalt James Dunlop, John Herschel ja E. E. Barnard. NGC 5824 asub Maast umbes 105 valgusaasta kaugusel. Parv on vaadeldav väiksemate teleskoopidega, kuid selle tuuma vaatlemiseks on vaja suurema avaga teleskoopi.

## Viited
Joshua Kimmich

**Joshua Walter Kimmich** (sündinud 8. veebruaril 1995 Rottweilis) on Saksamaa jalgpallur. 

Ta mängib kaitsjana Saksamaa kõrgliiga klubis Müncheni Bayern ja Saksamaa jalgpallikoondises.

Aastatel 2007–2013 mängis ta VfB Stuttgardi noortevõistkondades. Profidebüüdi tegi ta 2013. aastal RB Leipzigis, mis mängis siis veel Saksamaa tugevuselt kolmandas liigas. 2015. aastal sõlmis ta viieaastase lepingu Müncheni Bayerniga.

## Koondisekarjäär
2014. aastal tuli ta Saksamaa kuni 19-aastaste koondisega Euroopa omavanuste meistriks.

Debüüdi Saksamaa rahvuskoondises tegi Kimmich 29. mail 2016 sõprusmängus Slovakkia vastu. Esimese värava lõi ta rahvuskoondises 4. septembril 2016 sõprusmängus Norra vastu.

## Saavutused
;Bayern Munich
*Bundesliga: 2015–16, 2016–17, 2017–18, 2018–19
*DFB-Pokal: 2015–16, 2018–19
*DFL-Supercup: 2016, 2017, 2018

## Viited

## Välislingid

*https://www.fussballdaten.de/person/kimmichjoshua/
Veonoot

**Veonoot** on kaldale, laevale või jääle väljaveetava kurnpüünise üldnimetus.

## Veonooda ehitus
Veonoot on suure pära ja harilikult kahe tiivaga veovõrk, mille tiibadel on pikad veoköied. Pära kujutab endast toestamata võrkkotti. Mõlemal pool pära on ühepikkused või eri pikkusega tiivad ja tiibade otsas veoköied, mis võimaldavad ujuvvahendil manööverdada enne püünise väljavõtmist. Esimesena veesatavat veoköit nimetatakse kannaköieks, viimasena veesatavat jooksuköieks. Tiivad on ühepikkused, kui mõlemad veoköied võetakse välja üheaegselt.

Osadel nootadel on pära peaosaks trapetsikujulised võrgulina lõiked, mis moodustavad pärakoti küljed. Lõigete laiemad servad moodustavad pära suu, kitsamad põhja ehk *timbu*. Saagi väljavõtmisel vallandatakse timbunöör ning kalad lastakse tekkinud avausest kaldale või paati.

## Püügiviis
Noodal lastakse esmalt sisse pära ja siis kahest paadist üheaegselt tiivad. Noodapärasse jäävad kalad tõstetakse väljatõmbamisel kahvaga väiksematesse paatidesse.

Veonooda omapära seisneb selles, et tema võrksein peab ulatuma kogu kokkuvedamise ajal pinnast põhjani.

## Ajalugu
Noot oli arvatavalt Eestis kasutusel juba kiviajal. 19. sajandil oli Eestis kasutusel nii lihtsaid kui keerulise ehitusega nootasid. Suured noodad (tiiva pikkus kuni 400&nbsp;m ja kõrgus 5&nbsp;m) valmistasid nootkonna liikmed, kes olid enamasti ühe küla mehed. Neile kuuluvatest osadest pandi noot kokku püügihooaja alguses, selle lõppedes igaüks oma osa koju tagasi. 

## Tänapäev
Veonooda definitsioon kehtivas kalapüügieeskirjas on – koosneb veoköitest, tiibadest, kerest ja pärast, mis kokku vedamisel kurnab läbi kogu veekihi ümberpiiratud alal. Veonooda alaliigid on kaldanoot ja pöördnoot. 

## Vaata ka
*noot 
*põhjanoot
*vähinatt
*liiv 
*kuurits
*püüvõrk

## Viited

## Välislingid
*Noot, Eesti Rahva Muuseum
*Kurnpüünised
Miljacka jõgi

**Miljacka** (kirillitsas Миљацка) on Dinaari mäestikus asuv jõgi, mis läbib Bosnia ja Hertsegoviina pealinna Sarajevot ning suubub selle äärelinnas Bosna jõkke.
Siraphun Wattanajinda

**Siraphun Wattanajinda** (või **Siraphan Wattanajinda**, tai keeles ศิรพันธ์ วัฒนจินดา; sündinud 22. mail 1982 Chiang Mais) on tai filminäitleja.

Ta on õppinud Chiang Mai Ülikoolis, kus omandas bakalaureusekraadi. Siraphan tegi debüüdi filmis "Dear Dakanda" 2005. aastal.

## Osaline filmograafia
* 2012: Home: Love, Happiness, Remembrance
* 2010: Secret Sunday
* 2008: Where the Miracle Happens
* 2006: The Unseeable
* 2005: Dear Dakanda

## Viited

## Välislingid

*
Basaar

**Basaar** on enamasti idamaade asulates asuv kaubatänav või (pea-)turg.

## Vaata ka
* Väljak
* Turg (kauplemiskoht)
Messier 68

**Messier 68** (ka **M68** ja **NGC 4590**) on kerasparv, mis asub Hüdra tähtkujus. 

Parve avastas 1780. aastal Charles Messier. M68 asub Maast 33 600 valgusaasta kaugusel ja tiirleb ümber Linnutee, ekstsentrilisusega 0,5. Parve orbiit viib selle galaktika keskmest kuni 100 000 valgusaasta kaugusele. Messier 68 on üks metallivaesemaid kerasparvi, mis tähendab, et peale vesiniku ja heeliumi on seal muid keemilisi elemente vähe.

2015. aasta seisuga on parvest leitud 50 muutlikku tähte, millest 28 tuvastas Ameerika Ühendriikide astronoom Harlow Shapley aastatel 1919–1920.

## Viited
Baščaršija

**Baščaršija** (eesti keeles kui *peaturg*) on Sarajevo ajaloolise ja kultuurilise keskuse esindusväljak, kus Osmanite riigi ajast asus Miljacka jõe kaldal basaar.

Väljakul asub osmanite stiilis purskkaev Sebilj.

## Vaata ka
*Baščaršija Nights

## Välislingid
*
Esindusväljak

**Esindusväljak** on linna või mõne muu asula tähtsaim, harilikult keskne, väljak. Esindusväljakul toimuvad sageli esinduslikud üritused, kontserdid, paraadid kui ka ametlikud vastuvõtud.

## Vaata ka
*Väljak
*Plats
Messier 48

**Messier 48** (ka **M48** ja **NGC 2548**) on hajusparv, mis asub Hüdra tähtkujus. 

Parve avastas 1771. aastal Charles Messier. Tema kirjeldatud asukohas pole ühtegi täheparve, kuid kirjeldatud parve otsetõus klapib NGC 2548 omaga, kuid selle kääne erineb viie kraadi võrra. Asukoha eksituse parandas Caroline Herschel, mistõttu peetakse teda vahel parve avastajaks ning selle avastamisajaks 1783. aastat. Parv asub Maast 1500 valgusaasta kaugusel.

## Viited
Moulay Ismaili Ülikool

**Moulay Ismaili Ülikool** (prantsuse keeles *Université Moulay Ismail*, araabia keeles جامعة مولاي إسماعيل‎) on ülikool Meknese linnas Marokos.

Ülikool asutati aastal 1989 ja see on saanud nime Maroko sultani Moulay Ismaili (valitses 1672–1727) järgi.

## Välislingid
*Ülikooli koduleht
Gonzales

**Gonzales** on mitme koha nimi:
***[[Gonzales (Texas)|Gonzales]]** on linn Ameerika Ühendriikides Texases.
***[[Gonzales (California)|Gonzales]]** on linn Ameerika Ühendriikides Californias
***[[Gonzales (Louisiana)|Gonzales]]** on väikelinn Ameerika Ühendriikides Louisianas

## Vaata ka
***[[Gonzalese maakond]]** on maakond Ameerika Ühendriikides Texases.
Alphard

**Alphard** (ka **Alpha Hydrae**) on Hüdra tähtkuju heledaim täht. 

See on hiidtäht, mis on Päikesest jahedam, kuid sellest suurem ja heledam. Alphard on Päikesest kolm korda massiivsem ja selle diameeter on Päikesest 25 korda suurem. Alphard on 420 miljonit aastat vana ning see on arenenud peajada tähest K3-spektri täheks.

Alphard asub Maast 177 valgusaasta kaugusel.

## Viited
Kurnpüünis

**Kurnpüünis** on püügivahend, mille kasutamise põhimõte seisneb veekogu osa ümberpiiramises ja sealt kala kättesaamises püünise kokkuvedamisega või püügivahendi vertikaalse liigutamisega.

Kurnpüünisega piiratakse veekogu osa püünisega ümber ja kala kättesaamiseks tõmmatakse püünis kaldale, paati või laeva. Enamiku kurnpüüniste puhul veetakse püünis enne seda ka kokku. Püünisetüübi nimetus tuleneb sellest, et vett justkui kurnatakse püünisega, et kalu sellest välja sõeluda. Kalastamine kurnpüünistega on aktiivne püügiviis. Kurnpüüniste määratlus ja kasutamine on Eestis sätestatud kalapüügieeskirjaga. Lubatud kurnpüünised on põhjanoot, veonoot, liiv, kuurits, vähinatt, püüvõrk ja tõstevõrk. 

## Viited

## Välislingid
* Kurnpüünised
* Kalapüügieeskiri
Meknes

**Meknes** on linn Marokos Fès-Meknèsi piirkonnas.

Linn on asutatud 11. sajandil.

Linnas asub Moulay Ismaili Ülikool.

## Viited
Bornhaupt

**Bornhaupt** on Leedust Vilnost (praegu Vilnius) pärit literaadi- ja aadlisuguvõsa.

## Ajalugu
Suguvõsa võeti 1889. aasta 22. märtsil (vkj) Liivimaa kubermangu aadlisuguvõsaraamatusse.

## Suguvõsa liikmeid
*Karl Friedrich Bornhaupt (1768−1831), Riia kaupmees, ettevõtja, Riia Suure Gildi oldermann
*Carl Friedrich von Bornhaupt (1802−1889), filosoofiadoktor, koolijuhataja, arheoloog, numismaatik
*Theodor Karl Georg von Bornhaupt (1842−1905), tõeline riiginõunik, Kiievi ülikooli kirurgiaprofessor
*Bernhard Tilemann Christian Heinrich von Bornhaupt (sündinud 1927), loodusteaduse doktor, keemik
*Kurt Joachim Karl Reinhold von Bornhaupt (sündinud 1928), õigusteaduse doktor, valitsusnõunik
## Viited

## Kirjandus
**Genealogisches Handbuch des Adels*. Adelslexikon. Bd II. Limburg an der Lahn: C. A. Starke Verlag, 1974. Lk 17.
**Genealogisches Handbuch des Adels*. Adelige Häuser B. Bd VI. Limburg an der Lahn: C. A. Starke Verlag, 1964. Lk 50-52.
**Gothaisches Genealogisches Taschenbuch der Briefadeligen Häuser*. Erster Jahrgang. Gotha: Justus Perthes, 1907. Lk 67 http://digital.ub.uni-duesseldorf.de/periodical/pageview/1198348.

## Välislingid
*Bornhaupti suguvõsa genealoogia
UNESCO maailmapärand San Marinos

**[[San Marino]]** alal on **[[UNESCO maailmapärandi nimistu]]s** üks objekt.

Nimistusse on kantud:
*üks kultuuripärandi objekt:
**2008 San Marino ajalooline keskus ja Titano mägi

## Viited

## Välislingid
*UNESCO maailmapärand San Marinos. UNESCO maailmapärandi koduleht. Inglise keeles
NGC 2419

**NGC 2419** (ka **Caldwell 25**) on kerasparv, mis asub Ilvese tähtkujus. 

Parve avastas 31. detsembril 1788 William Herschel. NGC 2419 asub Päikesest umbes 300 000 valgusaasta kaugusel. Parve avastamise järel arvati ekslikult, et see ei tiirle ümber Linnutee, kuid tegelikult viib selle orbiit parve galaktika keskmest kaugemale kui on Magalhãesi Pilved ning sel kulub ühe tiiru tegemiseks kolm miljardit aastat.

## Viited
U (ajakiri)

**U** oli 2010-2017 ebaregulaarselt ilmunud Eesti urbanistide veebiajakiri. Ajakirja andis välja MTÜ Linnalabor.

2015. aasta number 9 ilmus koos ajakirjaga Õu.

## Viited

## Välislingid
*
Messier 3

**Messier 3** (ka **M3** ja **NGC 5272**) on kerasparv, mis asub Jahipenide tähtkujus. 

Parve avastas 3. mail 1764 Charles Messier ning see oli esimene Messier' objekt, mille avastas Messier ise. Messier arvas esialgu, et parv on udukogu millel pole tähti, kuid vea parandas 1784. aastal William Herschel, kes märkas parves tähti. Messier 3 on üks enimuuritud kerasparvi. See on üks suurimaid ja heledamaid täheparvi, koosnedes umbes 500 000 tähest. Parve vanuseks arvatakse olevat umbes 8 miljonit aastat ja see asub Maast umbes 33900 valgusaasta kaugusel.

## Viited
UNESCO maailmapärand Bermudal

**[[Bermuda]]** alal on **[[UNESCO maailmapärandi nimistu]]s** üks objekt.  Kuna Bermuda pole iseseisev riik, käsitletakse seda objekti maailmapärandi Suurbritannia loetelus.

Nimistusse on kantud:
*üks kultuuripärandi objekt:
**2000 St George'i ajalooline linn ja selle kindlustised, Bermuda

## Viited

## Välislingid
*UNESCO maailmapärand Suurbritannias. UNESCO maailmapärandi koduleht. Inglise keeles
NGC 2403

**NGC 2403** (ka **Caldwell 7**) on spiraalgalaktika, mis asub Kaelkirjaku tähtkujus.

Galaktika avastas 1788. aastal William Herschel. See asub Maast umbes 10 miljoni valgusaasta kaugusel. NGC 2403 sarnaneb Kolmnurga galaktikaga, olles umbes 50 000 valgusaastat lai ja sisaldades mitmeid H-II-piirkondi.

Galaktikast on leitud supernoova SN 2004dj.

## Viited
Nepali jalgpallikoondis

**Nepali jalgpallikoondis** on Nepali rahvuskoondis jalgpallis.

### Osalemine maailmameistrivõistlustel
Nepal ei ole kunagi jõudnud maailmameistrivõistluste finaalturniirile.

* 1930–1966 – ei olnud FIFA liige
* 1970–1982 – ei osalenud
* 1986–1990 – ei jõudnud finaalturniirile
* 1994 – ei osalenud
* 1998–2002 – ei jõudnud finaalturniirile
* 2006 – ei osalenud
* 2010–2018 – ei jõudnud finaalturniirile
Messier 35

**Messier 35** (ka **M35** ja **NGC 2168**) on hajusparv, mis asub Kaksikute tähtkujus.

Parve avastas 1745. aastal Philippe Loys de Chéseaux ja enne 1750. aastat avastas selle John Bevis. See asub Maalt 3870 valgusaasta kaugusel. Parvest kagus asub hajusparv NGC 2158.

## Viited
NGC 2158

**NGC 2158** on hajusparv, mis asub Kaksikute tähtkujus. 

Parve avastas 16. novembril 1786 William Herschel. See asub hajusparv Messier 35st edelas ja on umbes 2 miljardit aastat vana. Messier 35 ja NGC 2158 pole omavahel seotud, sest NGC 2158 asub 9000 valgusaastat kaugemal kui M35.

## Viited
NGC 2371

**NGC 2371** on kahe tuumaga planetaarudu, mis asub Kaksikute tähtkujus. 

Kuna udu paistab eemalt vaadatuna kahe erineva uduna, on sellele New General Catalogues antud kaks nime: NGC 2371 ja NGC 2372. Udukogu asub Maast umbes 4400 valgusaasta kaugusel.

## Viited
Hipgnosis

**Hipgnosis** oli Ühendkuningriigis Londonis tegutsenud graafikadisainerite rühmitus, mis keskendus heliplaatide ümbriste ja pakendite kujundamisele. 1960. aastate lõpust 1980. aastate alguseni tegutsenud Hipgnosis sai kuulsaks tänu oma fotokesksetele, sageli sürreaalsetele ja psühhedeelsetele ning sageli kiiksuga huumoriga vürtsitatud kujundustele ning meisterlikule fototöötlusele.

Hipgnosist peetakse plaadikujundusvaldkonna kõige mõjukamaks ja olulisemaks uuendajaks.

Aastatel 1968–1983 kujundas Hipgnosis ligi 400 plaadiümbrist ansamblitele ja artistidele, nagu näiteks Pink Floyd, Led Zeppelin, Peter Gabriel, Syd Barrett, Wishbone Ash, Electric Light Orchestra, 10cc, Bad Company ja Black Sabbath.

## Hipgnosise teke

Hipgnosise moodustasid 1967. aastal Storm Elvin Thorgerson (28. veebruar 1944 – 18. aprill 2013) ja Aubrey Powell (23. september 1946). Hiljem liitus Hipgnosega Peter Martin Christopherson (27. veebruar 1955 – 25. november 2010).

Hipgnosis sai alguse, kui korterit jaganud Thorgerson ja Powell hakkasid ühiselt kujundama raamatukaasi Thorgersonsi kirjastajast sõbrale. Nime võtsid nad oma elukoha trepikoja seinale joonistatud grafitilt, mille autoriks on pakutud Syd Barretit. Liitsõna esimene silp tähendab trendikust või moodsust, *gnosis* tähendab aga kreeka keeles teadmist.

Hipgnosise rahvusvaheline läbilöök saabus 1973. aastal Pink Floydi albumi "The Dark Side of the Moon" ja Led Zeppelini albumi "Houses of The Holy" kujundustega.

## Stiil
Hipgnosise albumikujundused põhinesid fotograafial. Nende lähenemine ning foto kasutamisviis olid aga väljakujunenud traditsioonist kardinaalselt teistsugune. Kui seni oli kaanefoto eesmärk anda infot artisti kohta, siis Hipgnosis kujundas albumi kui eraldiseisva kunstiteose.

Hipgnosise tuntuimaks kaubamärgiks sai efektsete pimikutrikkide ja julge fototöötluse kasutamine. Tänapäeval ei ole selles midagi märkimisväärset, kuid toona ei olnud kujundajate kasutuses arvuteid, fototöötlusprogrammidest rääkimata.

Hipgnosise töödele oli iseloomulik ka fotode jaoks kallite, töömahukate ja suurejooneliste lavastuste kasutamine. Sageli palgati poseerima näitlejad, pildistamine toimus kauges või eksootilises paigas ning rajati kalleid dekoratsioone.

Hipgnosise kujundusi iseloomustavateks märksõnad on "sürreaalsus", "absurd" ja "grotesk". Kunstnikud, kelle töödega Hipgnosise loomingut võiks võrrelda, on René Magritte ja Salvador Dalí.

Hipgnosise kujundustele on iseloomulik ka omapärase, nii-öelda kiiksuga huumori ja visualiseeritud sõnamängude kasutamine.

Lisaks albumitele on Hipgnosis kujundanud ka raamatuid ning teinud reklaamklippe. Viimased Hipgnosise kui rühmitise kujundatud albumid ilmusid 1984. aastal.

## Hipgnosise kujundatud albumid
Ühisanumsissepritse

**Ühisanumsissepritse** (inglise keeles *common rail direct fuel injection)* on kütuse pihustamise meetod uute diiselmootorite jaoks. Süsteem koosneb kõrgsurvepumbast, pihustitest, kõrgsurveanumast (*common rail*) ja elektroonilisest juhtplokist. Kõrgsurveanumasse on paigaldatud rõhuandur ja rõhuregulaator. Regulaator on klapp, mis juhib koos kõrgsurvepumba elektroonika määratud rõhku.

Ühisanumsissepritse süsteemi otsest pihustamist reguleerib elektrooniline juhtplokk. Kütuse sisepritsimine põlemiskambrisse toimub, kui see on maksimaalselt kuum. See teeb kütuse põlemise ühtlasemaks.

Võrreldes tavalise diiselsüsteemiga on ühisanumsissepritsesüsteemi eeliseks väiksem heitgaaside kogus, mootori suurem võimsus, väiksem müra ja vibratsioon ning kütusekulu. Puuduseks on mootori varuosade kallidus ja lühem hooldusvälp võrreldes traditsioonilise diiselsüsteemiga, samuti auto kõrgem hind.

Kõrgsurvepump toob kütuse paagist kõrgsurveanumasse, kus elektroonika abil tõuseb rõhk kuni 25 000 psi (uutel süsteemidel võib rõhk olla suurem). Kõrgsurveanum on torude abil ühendatud pihustitega. Juhtploki kaablid on ühendatud pihustitega. Pihusti alumine osa läheb mootori silindrisse. Kui juhtplokist tuleb elektriline impulss pihustipeasse, pihusti avaneb ja läbi selle tuleb kütuse doos põlemiskambrisse . Elektrilise impulsi kestust mõõdetakse mikrosekunditega.

Ühisanumsissepritse pihustite tüüpe on kolm: elektrohüdrauliline, elektromagnetiline ja pieso. Elektrohüdrauliline on kõige lihtsaim ja vanem, seda uutele süsteemidele enam ei paigalda. Elektromagnetiline on aga uuem ja väga populaarne pihustitüüp. Piesopihusti on kõige uuem ja kõige kallim pihustitüüp, mille eeliseks on kõige suurem ökonoomsus, võimsus ja väike müra. Pihusti sees on piesokristall, mis muudab oma suurust, kui tuleb elektriimpulss .

## Viited
Värska kuurortravikeskus

**Värska kuurortravikeskus** on majutus-, puhke- ja raviettevõte, mis asub Võru maakonnas Setomaa vallas Väike-Rõsna külas, kuurortpiirkonnas Lämmijärve kaldal. 

Keskusse kuuluvad Värska sanatoorium ja Värska veekeskus, mis asuvad teineteisest 300 m kaugusel. Värska kuurortravikeskuses on kasutusel looduslik Värska mineraalvesi ja Värska lahe mudamaardlast kaevandatud ravimuda. Keskuses asuvad ka Värska mineraalveekraanid, kus saab tasuta degusteerida Värska maapõuest tulevat erineva soolsusega mineraalvett. 

Värska veekeskus on puhkeasutus, mille basseinides on osaliselt kasutusel Värska mineraalvesi.

Värska sanatoorium pakub protseduure haiguste ennetamiseks ja haigusnähtude vähendamiseks, sealhulgas ravimuda- ja mineraalveevanne.
 
## Välislingid
* Värska kuurortravikeskus
Polluks

**Polluks** (ka **Pollux**, **Beta Geminorum**, **β Geminorum**) on oranž hiidtäht, mis asub Kaksikute tähtkujus. 

See on Kaksikute tähtkuju heledaim täht ja tähistaeva heleduselt 17. täht. Polluks on Maale lähim hiidtäht, asudes 34 valgusaasta kaugusel. Selle tähesuurus on 1,69.

2006. aastal avastati, et Polluksi ümber tiirleb eksoplaneet Pollux b.

## Viited
Värska veekeskus

**Värska veekeskus** on veekeskus Värska kuurortravikeskuses Väike-Rõsna külas Setomaa vallas Võru maakonnas.

Veekeskuses on veeatraktsioonid, mitu basseini ja sauna. See on Eesti ainus veepark, kus on osaliselt kasutusel otse maapõuest tulev looduslik Värska mineraalvesi. Mineraalvesi on mullivannides, mineraalveelesilas ja sauna juures olevas basseinis.

Veepargi atraktsioonide seas on survekosed, vastuvoolukanal, troopilise vihma atraktsioon, mineraalvee kontrastmullivannid 26 °C ja 34 °C, mineraalvee lesila, veemägi – massaaž põhjast tulvava jõulise veejoaga, kivikliburada.

Täismõõdus ujumisbasseinis on kolm 25-meetrist rada, basseini sügavus on 1,2–1,8 m. Lastebasseini temperatuur on 34 °C ja sügavus 0,7 m, basseinis on väike liumägi.

Veekeskuses on veel veebaar, Näki kohvik, saunakompleks (aurusaun, 75 °C ja 90 °C soome saunad, infrapunasaun) ja sügav bassein külma mineraalveega.

Värska veekeskusest 300 m kaugusel asub ka Värska sanatoorium.

## Välislingid
* Veekeskuse koduleht
Ese keel

**Ese keel** on Kagu-Paapua keelte koiari keelkonda kuuluv paapua keel, mida kõneldakse Paapua Uus-Guineas Oro provintsis Popondetta ringkonnas.

Kõnelejate arv on umbes 10 000, neist umbes 4000 on ükskeelsed.

## Viited

## Välislingid

*https://glottolog.org/resource/languoid/id/esee1247
*http://transnewguinea.org/language/ese
Messier 74

**Messier 74** (ka **NGC 628** ja **Fantoomgalaktika**) on spiraalgalaktika, mis asub Kalade tähtkujus.

Messier 74 avastas 1780. aastal Prantsuse astronoom Pierre Méchain. Méchain teatas avastusest Charles Messierile, kes lisas selle oma kataloogi. Galaktika asub Maast umbes 32 miljoni valgusaasta kaugusel. Sellel on kaks selget haru ning seetõttu kasutatakse seda spiraalgalaktika arhetüübina. Messier 74 sisaldab arvatavalt umbes 100 miljardit tähte.

Galaktikat nimetatakse vahel ka Fantoomgalaktikaks, sest selle vaatlemine on amatöörastronoomidele galaktika madala heleduse tõttu väga keeruline.

## Viited
Beta Centauri

**Beta Centauri** (ka **β Centauri**; ametlikult **Hadar**) on kolmiktähesüsteem, mis asub Kentauri tähtkujus.

See on tähistaeva üks heledamaid tähti ning Kentauri tähtkuju heleduselt teine täht. Beta Centauri asub Maast 390 ± 20 valgusaasta kaugusel. 

Beta Centauri on lõunapoolkeral hästi tuntud täht, kuna see näitab koos Alpha Centauriga Gamma Crucisele ning selle abil on võimalik leida Acrux ja määrata lõunasuund.

## Viited
Virsikuroosa

**Virsikuroosa**, ka **virsikuvärv**, on roosa värvitoon, mis on pastelne, hele ja soojatooniline ning kaldub rohkem või vähem kollase suunas. Kahvatum virsikuvärv sarnaneb toonilt ihuvärviga.

## Pildid

Pomological Watercolor POM00005183.jpg|Virsik. Akvarell. 1905
File:Peaches .jpg|Virsikupuu
File:Melocoton en Oleiros, Galiza.jpg|Virsik puu osas
File:Broskyňa.JPG|Küpsed virsikud kausis
File:A big peach color Hibiscus 1.jpg|Virsikuvärvi õiega hibisk


## Variatsioonid
ISCC-NBS-i värvide tähistamise süsteemi järgi võib värvus *Peach* olla murtud kollakasroosa, hele kollakasroosa või keskmine kollakasroosa , aga ka keskmine oranžkollane (*Golden Peach*)  või kahvatu oranžkollane  .

Prantsuskeelse värvinimetuste portaali pourpre.com järgi on virsikuvärv (*pêche*) toonivahemik peaaegu puhtast heledast roosast ergu kollakasroosani  .

Pantone värvitoon 14-1227 *Peach* on oranži poole kalduv keskmise tumedusega roosa  , *Peach pink* 15-1530 lõheroosaga või korallroosaga sarnanev tumedam toon . Pantone 12-0912 *Tender Peach* on ihuvärviga sarnane õrn hele kergelt kollakas roosa  .

Jaapani traditsiooniliste värvide hulgas on virsikuvärv *momo-iro* (桃色) eredam ja punakam, lõheroosaga või pelargooniõie värviga sarnanev värvitoon  .

New Yorgis 1930. aastal välja antud Maerzi ja Pauli "A Dictionary of Color" värvinäidis nimega *Peach* on pastelse roosakaskollase tooniga  .

Veebivärv *Peach* on soe kollakasroosa  või roosakaskollane .

## Kasutamine
Virsikuroosa sobib eriti oma eredamal kujul vastanduvana hästi külmade toonidega, nagu kuningsinine ja türkiissinine ning elavdab oma soojusega neutraalvärvusi halli ja valget. Paindlikult kas roosa või kollase suunas kalduva värvusena on see armastatud valik sisekujunduses, mis loob intiimse, sooja ja sõbraliku atmosfääri.

Riietuses peetakse virsikuroosat või roosat sõbralikuna mõjuvaks, kuna pehmem ja pastelsem toon ei mõju agressiivselt ja ei jäta muljet, et vestluspartner tahab domineerida. Kosmeetikas kasutatuna jätab virsikuroosa neutraalse ja tagasihoidliku mulje.

## Viited
Nõo Valla Leht

**Nõo Valla Leht** on eestikeelne ajaleht, mis ilmub alates 1996. aastast ja vahendab Nõo valla uudiseid. Ajalehte annab välja Nõo vallavalitsus. Ajaleht ilmub üks kord kuus.

## Viited

## Välislingid
*
Nõva Valla Infoleht

**Nõva Valla Infoleht** (1990 **Nõva Valla Leht**) oli Nõva valla ajaleht, mida andis välja  Nõva vallavalitsus. Leht ilmus 1989–2017.

Pärast 2017. aasta haldusreformi, mille käigus Nõva vald läks  Lääne-Nigula valla koosseisu, annab endise Nõva valla aladel toimuva kohta uudised edasi Lääne-Nigula Valla Ajaleht.

## Viited

## Välislingid
*
Lääne-Nigula Valla Ajaleht

**Lääne-Nigula Valla Ajaleht** on aastast 2017 ilmuv ajaleht, mis vahendab Lääne-Nigula valla uudiseid. Lehte annab välja Lääne-Nigula vallavalitsus.

Lääne-Nigula Valla Ajaleht on endiste vallaajalehtede Lääne-Nigula Infoleht, Kullamaa Valla Ajaleht ja Nõva Valla Infoleht järeltulija.

## Viited

## Välislingid
*
Pirjo

**Pirjo** on soomepärane naisenimi.

2019. aasta seisuga oli see Eestis esinemissageduselt 793. naisenimi. 1. jaanuari 2019 seisuga oli Eestis eesnimi Pirjo 93 naisel.

## Nime tuntud kandjaid
*Pirjo Jonas, eesti ooperilaulja ja näitleja
*Pirjo Levandi, eesti laulja
*Pirjo Muranen, soome murdmaasuusataja
*Pirjo Peterson, eesti jalgpallur
*...

## Viited

## Välislingid
*